stanford-oval/wikipedia huggingface dataset:
Kääpiöylänköjuoksija

| Kääpiöylänköjuoksija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Limicoli
Heimo::  Ylänköjuoksijat Thinocoridae
Suku::  Pikkuylänköjuoksijat Thinocorus
Laji::  rumicivorus
Kaksiosainen nimi
 Thinocorus rumicivorus  Eschscholtz, 1829 
Katso myös
   Kääpiöylänköjuoksija Wikispeciesissä   Kääpiöylänköjuoksija Commonsissa 
Infobox OKNimi-testi OKIUCN-testi OK: 
Kääpiöylänköjuoksija (Thinocorus rumicivorus) on eteläamerikkalainen, siemenravintoon erikoistunut kahlaajalintu. Sen esiintymisalue käsittää tasankomaita Ecuadorissa, Perussa, Boliviassa, Chilessä ja Argentiinan Patagoniassa Tulimaahan saakka. Lajin holotyypin kuvaili Johann Friedrich von Eschscholtz Concepciónista Chilestä vuonna 1829.
Leanne Smith

Leanne Smith
Leanne Smith (s. 28. toukokuuta 1987) on yhdysvaltalainen alppihiihtäjä.
Smithin ensimmäinen kilpailu alppihiihdon maailmancupissa oli Lake Louisen syöksylaskussa 1. joulukuuta 2007, jossa hän sijoittui 23:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Cortina d'Ampezzon supersuurpujottelussa kaudella 2010–2011. Ensimmäisen palkintosijansa hän saavutti oltuaan toinen Val d'Isèren syöksylaskussa joulukuussa 2012. Samalla kaudella hän oli kolmas Cortina d'Ampezzon syöksylaskussa.
Vancouverin olympialaisissa 2010 Smith sijoittui superalppiyhdistetyssä sijalle 21 ja supersuurpujottelussa sijalle 18. Garmisch-Partenkirchenin MM-kilpailuissa 2011 hän oli supersuurpujottelussa 19:s, Schladmingin MM-kilpailuissa 2013 syöksylaskussa 12:s ja supersuurpujottelussa 16:s. Sotšin olympialaisissa 2014 hän sijoittui supersuurpujottelussa 18:nneksi.
Leihunvaara

Leihunvaara on vaara Kajaanissa. Se sijaitsee Kuluntalahden itäpuolella, ja sen korkeus on 278 metriä.
Lentiira (järvi)

| Lentiira |
| --- | --- |
 Lentiira heinäkuussa 2010.
Valtiot:  Suomi 
Paikkakunta:  Kuhmo
Koordinaatit:  64°22′59″N, 29°45′00″E
Vesistöalue ja valuma-alueen tietoja
Laskujoki:  Tervajärvi
Järvinumero:  59.923.1.006 
Mittaustietoja
Pinnankorkeus:  173,7 m
Rantaviiva:  90,16 km
Pinta-ala:  18,428 km²
Tilavuus:  0,102 km³
Keskisyvyys:  5,52 m
Suurin syvyys:  27 m
 fiLentiira 
Lentiira on keskikokoinen karu erämaajärvi Sotkamon reitillä Kuhmon pohjoisosassa. Sen vedet laskevat etelään Iivantiiran kautta Lentua-järveen. Nämä muodostavatkin hyvän vesiretkeilykohteen. Tervareitti-niminen veneilyreitti alkaa Lentiiralta.
Kuuban lippu

Kuuban lippu
Kuuban parlamentin käyttämä lippu
Kuuban lippu on Kuuban tunnus vaakunan, moton ja kansallislaulun ohella. Se otettiin käyttöön 20. toukokuuta 1902. Se pohjautuu osin Yhdysvaltain lippuun. Lipun on suunnitellut Narciso López vuonna 1849.
Kuuban hallituksen virallinen versio lipun kuvioinnista ja väreistä kertoo, että lipun siniset raidat viittaavat saaren kolmeen vanhaan osa-alueeseen, valkoiset raidat tarkoittavat itsenäisyyspyrkimyksien voimaa, punainen kolmio tarkoittaa tasa-arvoa ja vapautta sekä verenvuodatusta itsenäisyyden puolesta, ja valkoinen tähti symboloi täydellistä vapautta.
Lippu suunniteltiin jo vuonna 1849, ja sen pohjana käytettiin Yhdysvaltain lipun perusajatusta. Tuohon aikaan kuubalaiset halusivat osaksi Yhdysvaltain liittovaltiota, ja alun perin tähti olisi tiettävästi tarkoittanut yhtä uutta Yhdysvaltojen osavaltiota. Samassa yhteydessä suunniteltiin myös Puerto Ricon lippu, jossa sininen ja punainen ovat toisin päin.
Lipun kuvaus

Viisi tasalevyistä raitaa, joista ylin, keskimmäinen ja alin ovat sinisiä ja muut valkoisia. Punaisessa tasasivuisessa kolmiossa, jonka yksi kanta on samansuuntainen tangon kanssa, on valkoinen viisisakarainen tähti.
Kuuban lipun historia

Burgundin ristin lippu (1521–1843)
Espanjalaisen Amerikan lippu (1843–1873 ja 1874–1898)
Espanjan ensimmäisen tasavallan lippu (1873–1874)
Cespedes kymmenen vuoden sodan lippu (1868–1878)
Ensimmäisen Kuuban tasavallan lippu (1902–1906 ja 1909–1959)
26. heinäkuuta -liikkeen puolueen lippu
Kuuban pääministerin standardi (1959–1976)
Kuuban presidentin standardi
Yhdysvaltain sotilashallituksen lippu Kuubassa (1898–1902 ja 1906–1909)
Major League Baseball -kausi 1989

| --- | --- |
Joukkueita:  26
Runkosarja
Kausi alkoi:  3. huhtikuuta 1989
Kausi päättyi:  28. lokakuuta 1989
Arvokkaimmat pelaajat:  AL: Robin Yount (MIL) NL: Kevin Mitchell (SF)
League Championship Series
Liigavoittajat:  AL: Oakland Athletics   NL: San Francisco Giants
World Series
Voittaja:  Oakland Athletics
Toinen sija:  San Francisco Giants
Arvokkain pelaaja:  Dave Stewart (OAK)
   ← 1988  1990 →
Major League Baseball -kausi 1989 oli baseballin Major Leaguen kausi, joka alkoi 3. huhtikuuta 1989. Se päättyi Oakland Athleticsin voittoon San Francisco Giantsista.
Runkosarjan sarjataulukot

| 0 | 1 | 2 | 3 | 4 | 5 |
| --- | --- | --- | --- | --- | --- |
American League
| Sija | Joukkue | Voitot | Tappiot | Voittosuhde |   GB |
AL East
| 1. | Toronto Blue Jays |   89 |   73 | .549 |    – |
| 2. | Baltimore Orioles |   87 |   75 | .537 |   2.0 |
| 3. | Boston Red Sox |   83 |   79 | .512 |   6.0 |
| 4. | Milwaukee Brewers |   81 |   81 | .500 |   8.0 |
| 5. | New York Yankees |   74 |   87 | .460 | 14.5 |
| 6. | Cleveland Indians |   73 |   89 | .451 | 16.0 |
| 7. | Detroit Tigers |   59 | 103 | .364 | 30.0 |
AL West
| 1. | Oakland Athletics |   99 |   63 | .611 |    – |
| 2. | Kansas City Royals |   92 |   70 | .568 |   7.0 |
| 3. | California Angels |   91 |   71 | .562 |   8.0 |
| 4. | Texas Rangers |   83 |   79 | .512 | 16.0 |
| 5. | Minnesota Twins |   80 |   82 | .494 | 19.0 |
| 6. | Seattle Mariners |   73 |   89 | .451 | 26.0 |
| 7. | Chicago White Sox |   69 |   92 | .429 | 29.5 |
| 0 | 1 | 2 | 3 | 4 | 5 |
| --- | --- | --- | --- | --- | --- |
National League
| Sija | Joukkue | Voitot | Tappiot | Voittosuhde |   GB |
NL East
| 1. | Chicago Cubs | 93 | 69 | .574 |    – |
| 2. | New York Mets | 87 | 75 | .537 |   6.0 |
| 3. | St. Louis Cardinals | 86 | 76 | .531 |   7.0 |
| 4. | Montreal Expos | 81 | 81 | .500 | 12.0 |
| 5. | Pittsburgh Pirates | 74 | 88 | .457 | 19.0 |
| 6. | Philadelphia Phillies | 67 | 95 | .414 | 26.0 |
NL West
| 1. | San Francisco Giants | 92 | 70 | .568 |    – |
| 2. | San Diego Padres | 89 | 73 | .549 |   3.0 |
| 3. | Houston Astros | 86 | 76 | .531 |   6.0 |
| 4. | Los Angeles Dodgers | 77 | 83 | .481 | 14.0 |
| 5. | Cincinnati Reds | 75 | 87 | .463 | 17.0 |
| 6. | Atlanta Braves | 63 | 97 | .394 | 28.0 |
Postseason

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | League Championship Series | League Championship Series | League Championship Series |   |   | World Series | World Series | World Series |
 
|   | East |  Toronto Blue Jays | 1 |   |  |  |  |  |
|   | West |  Oakland Athletics | 4 |   |   |  |  |  |
|   |   |   |   |   |   | AL |  Oakland Athletics | 4 |
|   |   |   |   |   |   | NL |  San Francisco Giants | 0 |
|   | East |  Chicago Cubs | 1 |   |   |  |  |  |
|   | West |  San Francisco Giants | 4 |   |  |  |  |  |
American League Championship Series MVP: Rickey Henderson
National League Championship Series MVP: Will Clark
All-Star ottelu, 11. heinäkuuta Anaheim Stadiumilla päättyi American Leaguen 5–3 voittoon. MVP: Bo Jackson
Kuuban kansanäänestys 2022

Kansanäänestyksessä käytetty lipuke
Kuuban perhelainsäädäntöä koskeva kansanäänestys järjestettiin 25. syyskuuta 2022. Kansanäänestys mm. laillisti maassa samaa sukupuolta olevien avioliiton.
Tausta

Kuuban vuodelta 1992 peräisin oleva perustuslaki (36. artikla) määrittelee avioliiton yhden miehen ja yhden naisen vapaaehtoiseksi liitoksi. Näin ollen samaa sukupuolta olevien avioliitto on perustuslain vastainen.
Toukokuussa 2018 parlamentaarikko Mariela Castro ilmoitti aloittavansa perustuslain uudistuksen valmistelun, joka mahdollistaisi samaa sukupuolta olevien avioliitot. Castron perheen noustua valtaan Kuubassa on syrjitty seksuaalivähemmistöjä, mutta lainsäädäntöä on sittemmin löyhennetty. Heinäkuussa 2018 ilmoitettiin, että uudessa perustuslaissa avioliitto määriteltäisiin kahden yksilön välillä eikä se siten ottaisi kantaa sukupuoleen. Tämä johti kuitenkin väittelyihin eri kantaa olevien kanssa ja lopulta joulukuussa 2018 uutta perustuslakia valmisteleva valiokunta päätti ehdottaa avioliiton määritelmäksi "sosiaalista ja laillista institutiota".
Uusi perustuslaki hyväksyttiin vuonna 2019 järjestetyssä kansanäänestyksessä, jossa 84,4 % äänestäneistä hyväksyi uuden perustuslain.
Syyskuussa 2021 Kuuban hallitus ilmoitti, että perhelain esitys on valmis ja sen hyväksymisestä järjestettäisiin kansanäänestys. Perhelaki mahdollistaa avioliittouudistuksen lisäksi myös samaa sukupuolta olevien parien adoption.
Äänestäminen ja tulos

Äänestystä edelsi suuri määrä naapurustojen järjestämiä väittelytilaisuuksia, joita pidettiin koko maassa yli 79 000. Erityisesti kirkolliset piirit vastustivat uutta perhelakia. Maan hallitus puolestaan kannatti uudistusta ja täytti median viimeisen kampanjaviikon aikana uutta perhelakia puolustavalla sisällöllä.
| Vaihtoehto | Ääniä | Osuus (%) |
| --- | --- | --- |
| Kyllä | 3 936 790 | 66,87 |
| Ei | 1 950 090 | 33,13 |
Äänioikeutettuja: 6 251 786
Hyväksyttyjä ääniä: 5 892 705
Lähde:
Major League Baseball -kausi 1942

Major League Baseball -kauden 1942 päätteeksi pelatussa World Series -ottelusarjassa kohtasivat St. Louis Cardinals ja New York Yankees. Kymmenes MLB:n All-Star -ottelu pelattiin Polo Groundsilla, New Yorkissa, NY, 6. heinäkuuta 1942. AL voitti ottelun juoksuin 3–1.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 |
| --- | --- | --- | --- | --- | --- | --- | --- | --- |
| World Series | New York Yankees |    1–4 | St. Louis Cardinals |   7–4 |   3–4 |    0–2 |    6–9 |   2–4 |
Aiheesta muualla

Baseball-almanakka - American League 1942 (englanniksi)
Baseball-almanakka - National League 1942 (englanniksi)
Baseball-almanakka - World Series 1942 (englanniksi)
Baseball-almanakka - All-Star Game 1942 (englanniksi)
Kuuban miesten lentopallomaajoukkue

| Kuuba |
| --- | --- |
Liitto:  Federación Cubana De Voleibol
Maanosaliitto:  Amerikan Lentopalloliitto
Kenttä:  Havana
Valmentaja:  Nicolas Ernestos Vives Coffibny
Kapteeni:  Livan Osoria Rodriguez
Infobox OKVirheellinen NIMI-arvo: 
Kuuban miesten lentopallomaajoukkue edustaa Kuuban tasavaltaa kansainvälisissä lentopallokilpailuissa. Se on saavuttanut olympiapronssia Montrealissa 1976 sekä neljä MM-mitalia. Joukkue voitti maailmancupin vuonna 1989 ja maailmanliigan vuonna 1998.
Arvokisat > Olympialaiset

1972: kymmenes
1976: pronssia
1980: seitsemäs
1992: neljäs
1996: kuudes
2000: seitsemäs
2016: 11:s
Arvokisat > MM-kilpailut

1956: 19:s
1966: 17:s
1970: 13:s
1974: kahdeksas
1978: pronssia
1982: kymmenes
1986: viides
1990: hopeaa
1994: neljäs
1998: pronssia
2002: 19:s
2006: 15:s
2010: hopeaa
2014: 11:s
2018: 18:s
Lars Börgeling

| Mitalit | Mitalit | Mitalit |  |
| --- | --- | --- | --- |
|  Lars Börgeling |  Lars Börgeling |  Lars Börgeling |  |
Maa:   Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | München 2002 | Seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Wien 2002 | Seiväshyppy |  |
Lars Börgeling (s. 16. huhtikuuta 1979 Neuss) on saksalainen yleisurheilija, joka kilpailee seiväshypyssä. Hän edustaa seuratasolla Bayer Leverkusenia. Börgeling voitti hopeaa Münchenin EM-kisoissa 2002 ja pronssia Wienissä saman vuoden sisäratojen EM-kisoissa. Hän on osallistunut olympialaisiin kerran, Ateenassa 2004. Tuolloin Börgeling sijoittui kuudenneksi.
Ennätykset

Seiväshyppy: 585 cm (2002)
Lempi Hildén

| Lempi Hildén> Henkilötiedot |
| --- | --- |
Syntynyt: 1917 Jyväskylän maalaiskunta
Kuollut: 7. syyskuuta 2006 (89 vuotta) Helsinki
Arvonimi: kauppaneuvos (1973)
Muut tiedot
Tunnustukset:  kauppaneuvos
Yritys:  Leipomo Hildén Oy
Asema:  toimitusjohtaja
Puoliso:  Heikki Hildén
Lempi Kerttu Irene Hildén, o.s. Viinikainen (11. elokuuta 1917 Jyväskylän maalaiskunta – 7. syyskuuta 2006 Helsinki) oli helsinkiläisen Leipomo Hildén Oy:n toinen perustaja, pitkäaikainen johtaja ja kauppaneuvos.
Hildénin vanhemmat olivat viilari Juho Gabriel Viinanen ja Anna Pelander ja puoliso 1936–1978 toimitusjohtaja Heikki Hildén, joka myöskin sai kauppaneuvoksen arvonimen. Lempi Hildén kävi viisi luokkaa Jyväskylän tyttökoulua, osallistui leipomo- ja ravintola-alan seminaareihin kotimaassa ja ulkomailla ja teki lukuisia opintomatkoja ympäri maailmaa. Hän oli Wilh. Schaumans Fanerfabrik Ab:n rakennussiivooja vuodesta 1929, työskenteli Juho Jussilan fortunapelitehtaalla, oli Keskus Wiener Leipomo Oy:n juoksutyttö, aputyöläinen ja leipuri Helsingissä 1934–1939 ja Colombia Oy:n palveluksessa 1939–1941. Hildén perusti leipomon 1941, oli Leipomo Hildénin osakas 1945–1948, H-Kahvin osakas vuodesta 1948 ja  H-Kahvi Oy:n, vuodesta 1974 Leipomo Hildén Oy, perustajaosakas 1959–1974 ja toimitusjohtaja. Hän oli myös Cinderella Oy:n johtaja 1955–1967 ja Matthes Konfekturen osakas vuodesta 1962 ja hänellä oli oman alansa luottamustehtäviä. Kauppaneuvoksen arvon Lempi Hildén sai 1973.
Kääre

Kääre oli entisajan lääketieteessä yleinen sairaanhoidollisena apuneuvona käytetty kangas, joka asetettiin ihmisen iholle kuivana tai veteen tai lääkeliuokseen kastettuna. Sillä pyrittiin muuttamaan ihon lämpötilaa, vähentämään tulehdusoireita, poistamaan kutinaa ja liuottamaan kuollutta ihosolukkoa. Tavallisinta kääreiden käyttö oli ihotautien hoidossa. Kipeytyneitä ruumiinosia parantavien kääreiden vaikutuksen katsottiin perustuvan suggestioon.
Paikallisia kääreitä olivat kuiva kääre, kylmä haude ja kostea lämmittävä haude. Tiukasti sidottu kuiva kääre ehkäisi puristuksellaan turvotusta ja rajoitti antamallaan tuella kivuliaita liikkeitä. Kylmä haude oli kylmällä vedellä kostutettu vaatekappale, joka kiinnitettiin paikalleen siteillä. Siinä ei ollut haihtumista estävää kerrosta. Se vähensi turvotusta ja tulehduksen aiheuttamaa kipua jääpussin tavoin. Kostea lämmittävä haude muodostui vääntämällä kuivaksi puserretusta kankaasta, kumikankaasta ja niiden päälle asetetusta sidontakääreestä. Sillä pyrittiin vilkastuttamaan pintaverenkiertoa, jouduttamaan tulehduksen paranemista ja imeyttämään kudoksen tulehduseritettä. Sen tehoa saatettiin lisätä puurohauteella tai lämmittävällä sähkötyynyllä.
Yleisiä kääreitä olivat jäähdyttävä kokokiede ja hiostuskapalo eli hiostuskiede. Edellinen muodostui huoneenlämpöisellä vedellä kostutetusta lakanasta, joka kiedottiin vartalon ympärille. Se ympäröitiin vielä villaisella vaipalla. Sillä pyrittiin alentamaan korkeaa kuumetta käyttämällä sitä 5–20 minuuttia ennen vaihtamista uuteen kääreeseen. Hiostuskapaloa käytettiin alentamaan vilustumisen jälkeistä kuumetta.
Eläinlääketieteessä yleisimpiä kääreitä olivat haavasiteet, joilla suojattiin haavan parantumista ja estettiin infektioita. Haavasiteenä käytettiin tavallisesti harsoa tai liinaa. Erikoiskääreillä pyrittiin lievittämään tulehdusta, kypsyttämään paiseita, pehmittämään ihoa tai kaviota tai estämään raapimista. Erikoiskääreitä tehtiin kumikankaasta, säkkikankaasta, pumpulista, pellavansiemenistä, puuroista, savesta, tervasta, jäästä, vesilasista ja lääkeliuoksista.
Aiheesta muualla

Kuvia tai muita tiedostoja aiheesta Kääre Wikimedia Commonsissa
Major League Baseball -kausi 1990

| --- | --- |
Joukkueita:  26
Runkosarja
Kausi alkoi:  9. huhtikuuta 1990
Kausi päättyi:  20. lokakuuta 1990
Arvokkaimmat pelaajat:  AL: Rickey Henderson (OAK) NL: Barry Bonds (PIT)
League Championship Series
Liigavoittajat:  AL: Oakland Athletics   NL: Cincinnati Reds
World Series
Voittaja:  Cincinnati Reds
Toinen sija:  Oakland Athletics
Arvokkain pelaaja:  José Rijo (CIN)
   ← 1989  1991 →
Major League Baseball -kausi 1990 oli baseballin Major Leaguen kausi, joka alkoi 9. huhtikuuta 1990. Se päättyi Cincinnati Redsin voittoon Oakland Athleticsistä.
Runkosarjan sarjataulukot

| 0 | 1 | 2 | 3 | 4 | 5 |
| --- | --- | --- | --- | --- | --- |
American League
| Sija | Joukkue | Voitot | Tappiot | Voittosuhde |   GB |
AL East
| 1. | Boston Red Sox |   88 | 74 | .543 |    – |
| 2. | Toronto Blue Jays |   86 | 76 | .531 |   2.0 |
| 3. | Detroit Tigers |   79 | 83 | .488 |   9.0 |
| 4. | Cleveland Indians |   77 | 85 | .475 | 11.0 |
| 5. | Baltimore Orioles |   76 | 85 | .472 | 11.5 |
| 6. | Milwaukee Brewers |   74 | 88 | .457 | 14.0 |
| 7. | New York Yankees |   67 | 95 | .414 | 21.0 |
AL West
| 1. | Oakland Athletics | 103 | 59 | .636 |    – |
| 2. | Chicago White Sox |   94 | 68 | .580 |   9.0 |
| 3. | Texas Rangers |   83 | 79 | .512 | 20.0 |
| 4. | California Angels |   80 | 82 | .494 | 23.0 |
| 5. | Seattle Mariners |   77 | 85 | .475 | 26.0 |
| 6. | Kansas City Royals |   75 | 86 | .466 | 27.5 |
| 7. | Minnesota Twins |   74 | 88 | .457 | 29.0 |
| 0 | 1 | 2 | 3 | 4 | 5 |
| --- | --- | --- | --- | --- | --- |
National League
| Sija | Joukkue | Voitot | Tappiot | Voittosuhde |   GB |
NL East
| 1. | Pittsburgh Pirates | 95 | 67 | .586 |    – |
| 2. | New York Mets | 91 | 71 | .562 |   4.0 |
| 3. | Montreal Expos | 85 | 77 | .525 | 10.0 |
| 4. | Chicago Cubs | 77 | 85 | .475 | 18.0 |
| 5. | Philadelphia Phillies | 77 | 85 | .475 | 18.0 |
| 6. | St. Louis Cardinals | 70 | 92 | .432 | 25.0 |
NL West
| 1. | Cincinnati Reds | 91 | 71 | .562 |    – |
| 2. | Los Angeles Dodgers | 86 | 76 | .531 |   5.0 |
| 3. | San Francisco Giants | 85 | 77 | .525 |   6.0 |
| 4. | Houston Astros | 75 | 87 | .463 | 16.0 |
| 5. | San Diego Padres | 75 | 87 | .463 | 16.0 |
| 6. | Atlanta Braves | 65 | 97 | .401 | 26.0 |
Postseason

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | League Championship Series | League Championship Series | League Championship Series |   |   | World Series | World Series | World Series |
 
|   | East |  Boston Red Sox | 0 |   |  |  |  |  |
|   | West |  Oakland Athletics | 4 |   |   |  |  |  |
|   |   |   |   |   |   | AL |  Oakland Athletics | 0 |
|   |   |   |   |   |   | NL |  Cincinnati Reds | 4 |
|   | East |  Pittsburgh Pirates | 2 |   |   |  |  |  |
|   | West |  Cincinnati Reds | 4 |   |  |  |  |  |
American League Championship Series MVP: Dave Stewart
National League Championship Series MVP: Rob Dibble ja Randy Myers (jaettu titteli)
All-Star-ottelu 10. heinäkuuta Wrigley Fieldissä päättyi American Leaguen 2–0-voittoon. MVP: Julio Franco
Kromosomi 16

Kromosomi 16
Kromosomi 16 on yksi ihmisen 23 eri kromosomista. Ihmisillä on kaksi kappaletta kromosomi 16:ta. Kromosomissa 16 on noin 90 miljoonaa emäsparia ja noin 1 300 geeniä.
Geenit

Näihin kuuluvat muun muassa:
ACSF3
MLYCD
Taudit ja sairaudet

Muun muassa seuraavat taudit on liitetty kromosomi 16:ssa sijaitsevien geenien virheisiin:
Yhdistetty maloni- ja metyylimalonihappovirtsaisuus (CMAMMA)
Aiheesta muualla

Wikimedia Commonsissa on kuvia tai muita tiedostoja aiheesta .
Chromosome 16 Genetics Home Reference - NIH. Viitattu 13.8.2018. (englanniksi)
Lasisiipismäiset

| Lasisiipismäiset |
| --- | --- |
 Pyropteron chrysidiforme
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Lasisiipismäiset Sesioidea  Boisduval, 1828
Heimot
 Lasisiipiset Sesiidae  Castniidae  Brachodidae 
Katso myös
   Lasisiipismäiset Wikispeciesissä   Lasisiipismäiset Commonsissa 
Infobox OKNimi-testi OK: 
Lasisiipismäiset (Sesioidea) on perhosten yläheimo. Yläheimoon kuuluu maailmassa yli 1300 lajia. Ryhmän yhdistävät piirteet liittyvät pään ja keskiruumiin rakenteisiin. Toukat elävät tyypillisesti kovertajina ravintokasvinsa varren sisällä.
Tähän yläheimoon kuuluvan lasisiipisten heimon (Sesiidae) lajeja on tavattu Suomessa 16. Monet niistä näyttävät ensisilmäykseltä enemmän kärpäsiltä tai pistiäisiltä kuin perhosilta.
Lauri Tudeer

Lauri Oskar Theodor (L. O. Th.) Tudeer (28. helmikuuta 1884 Helsinki – 6. toukokuuta 1955 Helsinki) oli Helsingin yliopiston kirjaston ylikirjastonhoitaja ja numismaatikko.
Lauri Tudeerin vanhemmat olivat professori Oskar Emil Tudeer ja Ellen Mathilda Wilhelmina Wijkander. Hän pääsi ylioppilaaksi Helsingin suomalaisesta yhteiskoulusta 1902 ja valmistui filosofian kandidaatiksi 1908, filosofian lisensiaatiksi 1913 ja filosofian tohtoriksi 1914. Hän oli Helsingin yliopiston kreikkalaisen filologian dosentti 1916–1933, vt. professori 1940–1944, yliopiston kirjastonhoitaja 1919–1933 ja ylikirjastonhoitaja 1933–1954. Tudeerille myönnettiin vuonna 1942 professorin arvonimi. Hän laati luettelon Helsingin yliopisto: opettajat ja virkamiehet vuodesta 1928 (2 osaa, 1921–1925) yhdessä Tor Carpelanin kanssa ja siihen täydennysosat 1940 Solmu Solan kanssa.
Tudeer oli 1904–1921 Helsingin yliopiston rahakammion amanuenssina ja 1916–1925 Antellin rahakokoelmien esimiehenä. Hän oli valtion historiallisen museon ylimääräisenä amanuenssina 1909–1916. Tudeer oli Suomen Kirjallisuudenseuran edistämisrahaston jäsenenä vuodesta 1924, Kansallisteatterin hallintoneuvoston jäsenenä 1925–1932 ja Kansallisteatterin johtokunnan jäsenenä vuodesta 1927. Hän oli Suomen Tieteellisen Kirjastoseuran puheenjohtaja vuodesta 1931 ja oli Valvojan toimituskunnan jäsenenä 1920 ja Valvojan päätoimittajana 1921–1922. Valvoja-Ajan toimituskunnan jäsenenä Tudeer oli vuodesta 1923. Tudeer oli Suomen Tiedeakatemian jäsenenä ja Tiedeakatemian kirjastonhoitajana vuodesta 1919. Hän oli Suomen Tiedeakatemian edustajana Union Academique Intemationalessa vuodesta 1930. Tudeer oli The American Numismatic Societyn kunniajäsen vuodesta 1921. Tudeer kirjoitti useita tieteellisiä tutkimuksia ja kirjoitelmia klassillisen filologian ja numismatiikan aloilta.
Lauri Tudeer oli naimisissa vuodesta 1912 laulajatar, kirjailija Maria (Maija) Åkermanin kanssa.
Aiheesta muualla

L. O. Th. Tudeer : Entisen Kyrenen aarteet, Suomen Kuvalehti, 18.12.1928, nro 51-52, s. 45, Kansalliskirjaston digitaaliset aineistot
L. O. Th. Thudeer : Sota ja rahakätköt. Kaikista sota-ajan kätköistä isovihan ajoilta periytyvät ovat ehkä lukuisimmat - sodan ryöstäjien tieltä turvaan toimitetut kätköt yleensä edustavat pieniä rahasäästöjä, Hakkapeliitan joulu, 01.12.1937, s. 26, Kansalliskirjaston digitaaliset aineistot
Leo Heinänen

Leo Heinänen (4. kesäkuuta 1916 Lohja – 9. heinäkuuta 2008 Hyvinkää) oli suomalainen rakennusneuvos, rakennusmestari ja korjausrakentamiseen erikoistuneen Rakennus Oy Leo Heinäsen perustaja.
Rakennusmestariksi valmistumsen jälkeen Heinänen oli Fiskars Oy:n palveluksessa nuorempana rakennusmestarina, Osuusliike Ahjon rakennusosaston päällikkönä Hyvinkäällä sekä työpäällikkönä Asvaltti- ja sementtivalimo Oy:ssä ja vastaavana rakennusmestarina ja työpäällikkönä Laatubetoni Oy:ssä.
Heinänen perusti vuonna 1966 oman rakennusliikkeen Rakennus Oy Leo Heinäsen joka erikoistui arvokohteiden kuten kirkkojen korjaukseen ja saneeraukseen pääkaupunkiseudulla. Liike rakensi myös uudiskohteita kuten Helsingin Messukeskuksen ensimmäinen vaihe ja Bäcksbackan taidemuseo. Heinänen myi liikkeensä vuonna 1999 ruotsalaiselle Peab-rakennusyhtiölle jouduttuaan sairauseläkkeelle. Heinäsen perustama liike toimii nykyisin nimellä Peab Heinänen ja se kuuluu ruotsalaiseen Peab-konserniin.
Leo Heinänen toimi vuosina 1975–1976 Suomen Lions-liiton puheenjohtajana. Hän organisoi puheenjohtajana ollessaan Lapuan patruunatehtaan räjähdysonnettomuuden uhrien hyväksi järjestetyn keräyksen ja hän rakennutti liitolle uuden toimitalon Raatimiehenkadulle sekä Lions-talon Helsingin Malmille.